ઇડરના દરેક સમાજના આગેવાનોએ સોમવારે એકત્ર થઇ ઇડરના પ્રાંત અધિકારીને આવેદનપત્ર આપ્યુ હતું. જે આવેદનપત્રમાં જૈન યુવતીને ફસાવનાર સાહીલ મનસુરી વિરૂધ્ધ કડક કાર્યવાહી કરવાની માગણી કરાઇ છે. વડાલીની ઘટનાએ હિંદુ સમાજની લાગણી દુભાવી છે ત્યારે આ ઘટનામાં કાનૂની કડક કાર્યવાહી થાય તેવી માગણી કરી છે. નગરજનોએ કેટલાક લઘુમતિ સમાજના અસામાજિક તત્વો દ્વારા ફેસબુક ઉપર ફેક એકાઉન્ટ બનાવી તેનો દૂર ઉપયોગ થતો હોવાનો આક્ષેપ કર્યો છે અને ઇડરના ગાર્ડનમાં પણ કેટલાક અસામાજિક તત્વોએ અડ્ડો જમાવ્યો છે તેની તપાસ કરી તેવા તત્વો સામે કાર્યવાહી કરવાની માંગ કરી છે.